APCO จ่อดันนวัตกรรม”ภูมิคุ้มกันบำบัด”สู่ตลาดโลก คาดรายได้ปี 62 สดใส รับยอดส่งออกจีนโตเด่น
APCO จ่อดันนวัตกรรม"ภูมิคุ้มกันบำบัด"สู่ตลาดโลก คาดรายได้ปี 62 สดใส รับยอดส่งออกจีนโตเด่น
29 พ.ย. 2561

ศ.ดร. พิเชษฐ์ วิริยะจิตรา ประธานเจ้าหน้าที่บริหาร บริษัท เอเชียน ไฟย์โตซูติคอลส์ จำกัด (มหาชน) หรือ APCO เปิดเผยว่า การส่งออกผลิตภัณฑ์เครื่องสำอางยกกระชับผิวหน้าให้กับพันธมิตรในประเทศจีน ได้รับการตอบรับจากผู้บริโภคเป็นอย่างดีด้วยการประชาสัมพันธ์ประสิทธิภาพของสารสกัดจากมังคุด ซึ่งคณะนักวิจัย APCO ได้ใช้เวลาวิจัยมาอย่างต่อเนื่องกว่า 40 ปี
ทั้งนี้ พันธมิตรจีนจึงเตรียมการสั่งซื้อผลิตภัณฑ์เครื่องสำอางชนิดอื่นเพิ่มเช่น เครื่องสำอาง Mask เพิ่มความชุ่มชื้นสำหรับใบหน้า รวมถึงครีมกันแดดผสมรองพื้น พร้อมทั้งครีมลดไขมันส่วนเกินบนใบหน้า และ ชุดผลิตภัณฑ์สำหรับผู้มีปัญหาสิว คาดว่าจะสามารถส่งออกพร้อมรับรู้รายได้ต้นปี 2562 รวมมูลค่าส่งออกทั้งปีจะทำให้รายได้ของบริษัทเติบโตอย่างก้าวกระโดด
โดยจากความเชื่อมั่นของผู้บริโภคในประสิทธิภาพของผลิตภัณฑ์ Operation BIM ที่มีคุณสมบัติเป็น “ภูมิคุ้มกันบำบัด” APCO จึงได้กำหนด “ภูมิคุ้มกันบำบัด” เป็นภารกิจหลักของบริษัท โดยเริ่มเน้นที่การช่วยเหลือผู้ติดเชื้อ HIV/AIDS ให้บรรลุถึง Function Cure (HIV อยู่ในภาวะสงบ) เป็นบริษัทแรกของโลก และช่วยเหลือผู้ป่วยมะเร็งทุกชนิด ให้กลับมามีคุณภาพชีวิตเป็นปกติ โดยมีเป้าหมายหลักในการส่งออกนวัตกรรม “ภูมิคุ้มกันบำบัด” นี้ไปยังตลาดโลก ซึ่งมีกิจกรรมที่จะผลักดันให้ประสบความสำเร็จ คือการได้รับเชิญเป็น Keynote Speaker ในการประชุมภูมิคุ้มกันวิทยาโลก (EURO Sci Con 2019) ในวันที่ 10-13 มีนาคม 2562 ที่ประเทศเนเธอร์แลนด์
ทั้งนี้ บริษัทยังคงมุ่งเน้นการประชาสัมพันธ์ผลิตภัณฑ์ ผ่านช่องทาง Social Media, LINE TV และ TV ช่อง5 เพื่อต่อยอดให้ช่องทางจัดจำหน่ายของบริษัททุกช่องทาง คือ BIM Health Center ซึ่งมีผู้เชี่ยวชาญให้คำแนะนำการใช้ผลิตภัณฑ์, BIMDropship ที่ดำเนินการโดยนักธุรกิจ และ Direct Service ซึ่งดำเนินการโดยผู้ที่มีความถนัดในการแนะนำผลิตภัณฑ์สู่ผู้บริโภคโดยตรง
สำหรับผลประกอบการงวด 9 เดือนปี 2561 บริษัทมีรายได้รวม 273.21 ล้านบาท และมีกำไรสุทธิ 68.93 ล้านบาท ส่วนผลประกอบการไตรมาส 3 ปี 2561 บริษัทมีรายได้รวม 94.59 ล้านบาท และมีกำไรสุทธิ 25.09 ล้านบาท สาเหตุที่ผลประกอบการของบริษัทมีการชะลอตัวลง เนื่องจากได้รับผลกระทบจากปัญหาการตรวจสอบแหล่งผลิตและจำหน่ายสินค้ากลุ่มเครื่องสำอางมาอย่างต่อเนื่อง ซึ่งคาดว่ายอดขายจะกลับมาเป็นปกติในช่วงไตรมาส 4 นี้